## На основу чл.69. и 72. Закона о јавним набавкама (’’Службени гласник Републике Србије’’, број 116/08)

**АКЦИОНАРСКО ДРУШТВО АЕРОДРОМ ‘’НИКОЛА ТЕСЛА’’ БЕОГРАД**

**11180 Београд 59**

**11271 Сурчин**

оглашава јавни позив за прикупљање понуда у отвореном поступку

бр. **35/ 2010** за набавку услуге

**О С И Г У Р А Њ А**

**Средстава у транспорту**

* Осигурање возила од ауто-одговорности
* Каско осигурање возила

**АЕРОДРОМА "НИКОЛА ТЕСЛА" БЕОГРАД**

Право учешћа у поступку јавне набавке има понуђач који испуњава услове прописане одредбама члана 44. Закона о јавним набавкама и које је основано и регистровано по Закону о осигурању ( „Службени гласник РС“, бр. - 55/2004, 70/2004, 61/2005, 85/2005, 101/2007, 63/2009, 107/2009).

Испуњеност услова, Понуђач доказује достављањем доказа предвиђених чланом 45. Закона о јавним набавкама на начин описан у обрасцу 4. конкурсне документације.

Свако заинтересовано лице може подићи конкурсну документацију уз достављање следећих података и то:

* Доказ о уплати на име трошкова умножавања и достављања конкурсне документације у износу од 500,00 дин. (плус ПДВ),на жиро рачун Наручиоца број: 125-1721427-98 Piraeus банка, сврха уплате: конкурсна докуметација “Услуга осигурања имовине Аеродрома „Никола Тесла“
* Пословна идентификација предузећа;
* Потврда о извршеној регистрацији за ПДВ ( уколико је понуђач обвезник ПДВ-а);
* Извод из Агенције за привредне регистре;
* Овлашћењезапреузимање конкурсне документације.

АД Аеродром "Никола Тесла" Београд ће по добијању потребних података испоставити рачун за уплаћени износ из јавног позива за прикупљање понуда и доставити га поштом понуђачима.

Понуде треба да садрже све релевантне податке и износе у вези осигурања средстава у транспорту АД Аеродрома "Никола Тесла".

Конкурсна документација може се преузети у просторијама Сектора јавних набавки АД Аеродрома “Никола Тесла” Београд 11180 Београд 59, радним данима од 09 до 15 часова, почев од дана оглашавања у "Службеном гласнику" Републике Србије. На наведеној адреси може се извршити увид у конкурсну документацију.

Понуде се припремају и подносе у складу са јавним позивом и конкурсном документацијом. Понуду је потребно доставити у писаном облику, у затвореној коверти на адресу :

**АД АЕРОДРОМ ”НИКОЛА ТЕСЛА” БЕОГРАД**

**11180 БЕОГРАД 59**

**11271 СУРЧИН**

**АРХИВА АНТ-а**

**КОМИСИЈА ЗА ЈАВНУ НАБАВКУ**

“**УСЛУГА ОСИГУРАЊА СРЕДСТАВА У ТРАНСПОРТУ**

**АЕРОДРОМА „НИКОЛА ТЕСЛА“**

**БР. 35/2010**

**- НЕ ОТВАРАТИ -**

На полеђини коверте обавезно читко уписати назив и адресу понуђача уз назнаку на коверти „не отварати“. Понуду поднети у затвореној коверти у року од 30 дана од дана објављивања јавног позива у "Службеном гласнику" Републике Србије, а најкасније до последњег дана истека рока.

Уколико је последњи дан за достављање понуда нерадан, благовремено пристиглим понудама ће се сматрати оне понуде које су примљене од стране наручиоца до 10:00 часова првог следећег радног дана. Неблаговремене понуде ће се, по окончању поступка отварања понуда, вратити неотворене понуђачу, са назнаком да је поднета неблаговремено.

Јавно отварање понуда, уз присуство овлашћених представника понуђача, биће спроведено последњег дана рока за подношење понуда у Салону “Београд” на Аеродрому “Никола Тесла” (везни део Пристанишне зграде) у 10:30 часова.

Право учешћа на отварању понуда имају само овлашћени представници понуђача, што ће доказати предајом потписаног и овереног овлашћења, искључиво у оригиналу. Факсови или фотокопије се неће уважити.

Понуде са варијантама нису дозвољене.

Докази за оцену испуњености услова из члана 44. Закона о јавним набавкама достављају се на начин који је описан у обрасцу 4. конкурсне документације. У случају да у понуди нису приложени сви потребни докази таква понуда сматраће се неисправном.

Особа за контакт у вези са овим јавним позивом, а до преузимања конкурсне документације је **Јелена Арсенијевић, 011/209-4186**

Наручилац ће одбити понуде које нису у складу са Законом о јавним набавкама, овим јавним позивом и конкурсном документацијом.

Наручилац ће, у складу са чланом 52. Закона о јавним набавкама, извршити избор најповољније понуде применом критеријума **економски најповољније понуде**, при чему се дефинишу и вреднују следећи елементи критеријума:

|  |  |  |
| --- | --- | --- |
|  | **Опис** | **Максимално могући број пондера** |
| 1. | Просечна премијска стопа са урачунатим попустима | 80 |
| 2. | Самопридржај за 2010.годину | 10 |
| 3. | Ажурност у исплати штета | 10 |

Рок за доношење одлуке о избору најповољније понуде је 30 дана од дана отварања понуда. Наручилац ће одлуку о избору најповољније понуде, у року од три дана од дана доношења, доставити свим понуђачима.